ஜேர்மனியில், மாபெரும் கூட்டணி அரசாங்கம் ஜேர்மனிக்கான மாற்றீடு (AfD) கட்சியின் தீவிர வலதுசாரி அகதிகள் கொள்கையை ஏற்றுள்ளது. கிறிஸ்துவ ஜனநாயக ஒன்றியத்திற்கும் (CDU) மற்றும் பவேரியாவில் உள்ள அதன் சகோதர கட்சியான கிறிஸ்துவ சமூக ஒன்றியத்திற்கும் இடையிலான தற்போதைய கூட்டணி சர்ச்சை, அகதிகள்-விரோத நடவடிக்கைகளை எவ்வாறு சிறப்பாக ஒழுங்கமைத்து நடத்துவது என்பதன் மீது அக்கறை கொண்டுள்ளது. ஏற்கனவே ஜேர்மன் எல்லையில் பதிவு செய்துள்ள அகதிகளையும் திருப்பி அனுப்ப விரும்புகின்ற உள்துறை அமைச்சர் ஹோர்ஸ்ட் சீகோவரின் (CSU) “தேசிய தீர்வும்", அத்துடன் சான்சிலர் அங்கேலா மேர்க்கெலின் (CDU) “ஐரோப்பிய தீர்வு" எனப்படுவதும், இரண்டுமே, பெருந்திரளான மக்களை நாடு கடத்துவதையும், அகதிகளை விடாப்பிடியாக நிராகரிப்பதையும் முன்னறிவிக்கின்றன.